Photopointi jõudis eile Canoni uus peegelkaamera EOS 1100D. Populaarse 1000D järeltulijana asetub see Canoni peegelkaamerahierarhias kõige alumisele pulgale, olles algajatele suunatud ja kõige soodsam digipeegel. 1100D 720p HD video, 9-punktiga automaatse teravustamise süsteem ning 63-tsooniline iFCL särimõõtesüsteem annavad aimu hea fotovõimekusega kaamerast. Sensoriks on senise 10.1 MP asemel 12 MP CMOS, 2.7″ ekraan on algtaseme kaamerale vastavalt madala lahutusvõimega (230 000 px). Kaamera juhtnuppude süsteem on sarnane EOS 550D aparaadiga alguse saanud disainijoonele. Vaatame lähemalt: